Álmos dzsinn
Egy férfi talál egy bedugaszolt palackot a tengerparton. Kihúzza a dugót, amiből annak rendje és módja szerint előjön egy dzsinn. A dzsinn ásítva azt mondja a férfinak: - Ma sajnos nagyon álmos vagyok, így csak két kívánságodat tudom teljesíteni. - Nem baj, két kívánság untig elég - mondja a férfi. - Először is, azt kívánom, legyen 1 milliárd dollárom egy svájci bankszámlán! Puff! A dzsinn kezében megjelenik egy papírlap, amit átnyújt a férfinak. - Tessék, itt van a bankszámla-szerződésed. Mi a második kívánságod? - Azt kívánom, legyek olyan, hogy a nők soha ne tudjanak ellenállni nekem! Puff! A dzsinn átváltoztatta a férfit egy doboz csokoládévá. 